महानगरिय प्रहरी वृत्त दरबारमार्गले बोरामा हालेर रेडपान्डा बिक्री गर्न हिँडेका सोलखुम्बुका शुक्र राई र अजित बस्नेतलाई पक्राउ गरेको छ।
वृत्तका डिएसपी दानबहादुर मल्लका अनुसार उनीहरु रेडपान्डा बोकेर दुईवटा मोटरसाईकलमा बौद्धबाट दरबारमार्ग हुँदै कतै जाँदै थिए।
डिएसपी मल्लले भने, ‘विशेष सूचनाका आधारमा उनीहरु पक्राउ परेका हुन्।’ प्रहरीका अनुसार अजितले प्रहरीसँगको प्रारम्भिक बयानमा अरु नै कसैले सामान पुऱ्याईदिन भनेको बताएका छन्।
प्रहरीका अनुसार नेपालबाट लुकिछिपी छिमेकी देश चीनमा रेडपान्डाको कारोबार हुँदै आईरहेको छ। डिएसपी मल्लले पक्राउको घटनाबारे विस्तृत अनुसन्धान भइरहेको बताए।
बंगलादेश — साफ च्याम्पियनसिप अन्तर्गत मंगलबार भएको पहिलो खेलमा पाकिस्तानसँग नेपाल २-१ गोलले पराजित भएको छ ।
ढाकास्थित बंगबन्धु रंगशालामा भएको समूह ए को पहिलो खेलमा पाकिस्तानलाई विजयी दिलाउने क्रममा मोहम्मद अलीले ९६अौ‌ँ मिनेटमा हेडमा गोल गरेका थिए।
यसअघि पाकिस्तानले पेनाल्टी मार्फत् अग्रता लिएको थियो। नेपालका कप्तान विराज महर्जनले पाकिस्तानको पेनाल्टी एरियामा फाउल गरेपछि पाकिस्तानले पेनाल्टी पाएको थियो।
पाकिस्तानका १० नम्बरका खेलाडी हसन नाविद बसिरले गोल गरेका थिए। दोस्रो हाफमा विमल घर्ती मगरले गोल फर्काउदै नेपाललाई बराबरीमा ल्याएको थियो।
च्याम्पियनसिपमा समूह ए र बी मा गरेर जम्मा सात देश सहभागी छन्। समूह ए मा नेपालसहित पकिस्तान, भुटान र बंगलादेश रहेको छ भने बी समूहमा भारत, माल्दिभ्स र श्रीलंका रहेको छ।